CELEX: 32014R0186
Language: lv
Date: 2014-02-26 00:00:00
Title: Komisijas Regula (ES) Nr. 186/2014 ( 2014. gada 26. februāris ), ar ko groza Regulu (ES) Nr. 823/2012 attiecībā uz atļaujas termiņa beigām šādām darbīgajām vielām: etoksisulfurons, oksadiargils un varfarīns  Dokuments attiecas uz EEZ

27.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 57/22
            
         
      KOMISIJAS REGULA (ES) Nr. 186/2014
   (2014. gada 26. februāris),
   ar ko groza Regulu (ES) Nr. 823/2012 attiecībā uz atļaujas termiņa beigām šādām darbīgajām vielām: etoksisulfurons, oksadiargils un varfarīns
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta otro daļu,
   tā kā:
   
               (1)
            
            
               Lai pieteikuma iesniedzēji varētu sniegt paziņojumu trīs gadus iepriekš, kā prasīts Regulas (EK) Nr. 1107/2009 15. panta 1. punktā, ar Komisijas Regulu (ES) Nr. 823/2012 (2) līdz 2016. gada 31. jūlijam attiecībā uz darbīgajām vielām etoksisulfuronu, oksadiargilu un varfarīnu tika atlikts Komisijas Īstenošanas regulā (ES) Nr. 540/2011 (3) noteiktais apstiprinājuma perioda beigu termiņš.
            
         
               (2)
            
            
               Attiecībā uz darbīgo vielu etoksisulfurona, oksadiargila un varfarīna apstiprinājuma atjaunošanu netika iesniegts neviens pieteikums, kurā būtu ņemts vērā trīs gadu iepriekšējas paziņošanas periods.
            
         
               (3)
            
            
               Tā kā šādi pieteikumi netika iesniegti, ir lietderīgi noteikt derīguma termiņu pēc iespējas agrāk pēc sākotnējā beigu termiņa, kas noteikts, pirms tika pieņemta Regula (ES) Nr. 823/2012.
            
         
               (4)
            
            
               Tādēļ Regula (ES) Nr. 823/2012 būtu attiecīgi jāgroza.
            
         
               (5)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Grozījumi Regulā (ES) Nr. 823/2012
   Regulas (ES) Nr. 823/2012 1. pantu groza šādi:
   
               a)
            
            
               panta 1. punktu aizstāj ar šādu:
               
                           “(1)
                        
                        
                           2016. gada 31. jūlijs attiecībā uz šādām darbīgajām vielām: etofumezāts (29. ieraksts), imazamokss (41. ieraksts), oksasulfurons (42. ieraksts), foramsulfurons (44. ieraksts), ciazofamīds (46. ieraksts), linurons (51. ieraksts), pendimetalīns (53. ieraksts), trifloksistrobīns (59. ieraksts), karfentrazonetils (60. ieraksts), mezotrions (61. ieraksts), fenamidons (62. ieraksts) un izoksaflutols (63. ieraksts);”;
                        
                     
         
               b)
            
            
               pievieno šādu 4. punktu:
               
                           “(4)
                        
                        
                           2014. gada 31. marts attiecībā uz šādām darbīgajām vielām: etoksisulfurons (43. ieraksts), oksadiargils (45. ieraksts) un varfarīns (120. ieraksts).”
                        
                     
         2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 26. februārī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 309, 24.11.2009., 1. lpp.
   
      (2)  Komisijas 2012. gada 14. septembra Regula (ES) Nr. 823/2012, ar ko paredz atkāpi no Īstenošanas regulas (ES) Nr. 540/2011 attiecībā uz atļaujas termiņa beigām šādām darbīgajām vielām: 2,4-DB, benzoskābe, beta-ciflutrīns, ciazofamīds, ciflutrīns, Coniothyrium minitans celms CON/M/91-08 (DSM 9660), deltametrīns, dimetēnamīds-P, etofumezāts, etoksisulfurons, fenamidons, flazasulfurons, flufenacets, flurtamons, foramsulfurons, fostiazāts, imazamokss, iprodions, izoksaflutols, jodsulfurons, karfentrazonetils, linurons, maleīnhidrazīds, mekoprops, mekoprops-P, mezosulfurons, mezotrions, oksadiargils, oksasulfurons, pendimetalīns, pikoksistrobīns, piraklostrobīns, propikonazols, propinebs, propizamīds, propoksikarbazons, siltiofams, trifloksistrobīns, varfarīns un zoksamīds (OV L 250, 15.9.2012., 13. lpp.).
   
      (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).